cyanic-selkie/wikianc huggingface dataset:
Heikki Eränen
Heikki Eränen saavutti kymmenottelijana SM-hopeaa 1949 ja 1951 sekä pronssia 1950 ja 1953. Hänen seurojaan olivat Ruokolahden Raju, Oriveden Ponnistus, Kyröskosken Ponsi ja Ikaalisten Urheilijat. Tampereella 1951 Eränen oli Pohjoismaiden mestaruuskilpailuissa neljäs pistein 6771 eli nykytaulukolla 6415, jota paremmin suomalaisista olivat siihen mennessä otelleet vain aiemmat ME-miehet Akilles Järvinen ja Paavo Yrjölä. Muita ennätyksiä olivat muun muassa 100 metriä 11,0, 200 metriä 22,9, 110 metrin aidat 15,9, pituus 696 ja keihäs 60,61. Loukkaantuminen keväällä 1952 pilasi hänen suunnitelmansa Helsingin olympiakisoihin pääsystä.
Myöhemmin Eränen toimi Ikaalisten Urheilijoiden puheenjohtajana ja SVUL:n Hämeen piirin yleisurheilujaostossa. Vuonna 1989 Eräselle myönnettiin kotiseutuneuvoksen arvonimi ansiokkaasta työstä kotikaupunkinsa Ikaalisten kulttuurin parissa.
Varela
Varela on muun muassa seuraavien henkilöiden sukunimi:
The Origin of the Feces
The Origin of the Feces on Type O Negativen toinen albumi vuodelle 1992. Albumi on humoristisesti tehty valelivelevy, jossa on yleisön buuauksia ja kappaleen keskeytyminen pommiuhan takia. Albumi tuotettiin muistuttamaan Slow, Deep and Hard -tourin aikoja.
Albumista julkaistaan uusintapainos 25. marraskuuta 2022.
Kappaleet
Uuden painoksen bonuskappale
Kaakkois-Suomen ammattikorkeakoulu
Kaakkois-Suomen ammattikorkeakoulu (Xamk) on 1. tammikuuta 2017 toimintansa aloittanut ammattikorkeakoulu. Se muodostui Kymenlaakson ammattikorkeakoulun ja Mikkelin ammattikorkeakoulun yhdistymisestä. Xamkia ylläpitää Kaakkois-Suomen Ammattikorkeakoulu Oy, jonka omistavat Mikkelin, Savonlinnan, Kotkan ja Kouvolan kaupungit. Xamkin rehtori ja toimitusjohtaja on Heikki Saastamoinen.
Koulutus
Xamkilla on neljä kampusta Mikkelissä, Savonlinnassa, Kotkassa ja Kouvolassa. Xamkissa on tarjolla lähes 50 amk-tutkintokoulutusta ja yli 30 yamk-koulutusta. Opinnot voi suorittaa päivä- tai monimuoto-opintoina ja osan kokonaan verkossa.
AMK-tutkinnot
pienoiskuva|Kotkan kampus Tutkintokoulutuksen lisäksi Xamkissa on laaja avoimen ammattikorkeakoulun tarjonta.
Ylemmät AMK-tutkinnot
pienoiskuva|Mikkelin kampus Xamkissa on tarjolla 31 ylempää AMK-tutkintoa, jotka toteutetaan XAMKin Master Schoolissa.
Avoin AMK ja täydennyskoulutus
Xamk Pulsen avoimessa ammattikorkeakoulussa on yli 600 koulutusta vuosittain, ja opintoja järjestetään runsaasti verkossa.
Tarjonnassa on AMK- ja YAMK-tutkintojen opintojaksoja. Opetusta järjestetään tutkinto-opiskelijoiden tai avoimen AMK:n opiskelijoiden omissa ryhmissä. Opinnot ovat maksullisia, mutta myös maksuttomia opintojaksoja on tarjolla. Kaikille suunnattujen opintojen lisäksi avoimessa AMK:ssa on tarjolla jatkoväylä- ja polkuopintoja. Jatkoväyläopinnot ovat toisen asteen ammatillista tutkintoa opiskeleville ja polkuopinnot tutkintotavoitteisille opiskelijoille.
Xamkin täydennyskoulutus tarjoaa maksullista koulutusta eri alojen ammattilaisille. Tarjolla on valmiita koulutuksia, jotka sisältävät verkko-opintoja ja joitakin päiviä lähiopetusta.
Tutkimus-, kehittämis- ja innovaatiotoiminta
Kaakkois-Suomen ammattikorkeakoulun tutkimus-, kehittämis- ja innovaatiotoiminnan (TKI) tavoitteena on erityisesti Etelä-Savon ja Kymenlaakson elinvoiman vahvistamiseen. Toiminnalla pyritään tukemaan yrityksiä ja luomaan uutta yrittäjyyttä. Vuosittain vireillä on noin 250 hanketta, joissa asiantuntijat etsivät, kokeilevat ja kehittävät uusia tuotteita ja palveluja tai tekevät tutkimusta yritysten ja työelämän tarpeisiin. Kansainvälinen TKI-toiminta keskittyy pääasiassa Eurooppaan, Itämeren alueelle sekä Venäjälle. TKI-toiminnan vahvuusalat ovat digitaalinen talous, kestävä hyvinvointi, logistiikka ja merenkulku sekä metsä, ympäristö ja energia. Xamkin 11 tutkimusyksikköä palvelevat erilaisissa tuotekehitys-, mittaus- ja analysointipalveluissa.
Kampukset
Xamkin kampukset sijaitsevat Mikkelissä, Savonlinnassa, Kotkassa ja Kouvolassa. Kotkan kampuksella on noin 2 900 tekniikan, sosiaali- ja terveysalan opiskelijaa. Kouvolan kampuksella on noin 2 100 muotoilun, hyvinvointialojen, liiketalouden ja tekniikan opiskelijaa. Mikkelin kampuksella on reilut 4 000 insinööri-, metsätalousinsinööri-, restonomi- sekä hyvinvointialojen ja liiketalouden opiskelijaa. Savonlinnassa on noin 900 sosiaali-, terveys- ja liikunta-alan, tekniikan ja turvallisuusalan opiskelijaa.
Omistajuus ja hallitus
Xamk syntyi alun perin Kymenlaakson ammattikorkeakoulun ja Mikkelin ammattikorkeakoulun yhdistymisestä ja aloitti toimintansa korkeakouluna 1. tammikuuta 2017. Xamkin ylläpitäjänä toimii Kaakkois-Suomen Ammattikorkeakoulu Oy, jonka omistavat Mikkelin, Savonlinnan, Kotkan ja Kouvolan kaupungit.
Xamkin hallitukseen kuuluu kahdeksan jäsentä. Hallituksen puheenjohtajana toimii Pekka Posti (15.10.2021 alkaen). Hallituksen muut jäsenet ovat:
Penisilliinit
thumb|Penisilliinimolekyylin ydin (R on muuttuva sivuketju).
Penisilliini on beetalaktaamiryhmään kuuluva antibiootti. Sen vaikutusmekanismina on muiden beetalaktaamien tapaan bakteerin soluseinän rakentamisessa tarvittavan peptidoglykaanin synteesin esto. Penisilliiniä käytetään sille alttiiden, yleensä grampositiivisten bakteerien aiheuttamien sairauksien hoidossa.
Termi penisilliini voi viitata moneen eri markkinoilla olevaan penisilliiniyhdisteeseen tai yhdisteistä valmistettuun antibioottivalmisteeseen. Penisilliini tarkoittaa kuitenkin useimmiten jompaakumpaa kahdesta seuraavasta valmisteesta. Bentsyylipenisilliini eli G-penisilliini on parenteraalisesti annosteltava penisilliini, joka imeytyy huonosti suun kautta otettaessa. Fenoksimetyylipenisilliini eli V-penisilliini kestää mahahappoa hyvin, joten se voidaan annostella suun kautta.
Tšatša
thumb|250px|Tšatšan valmistamista. Tšatša on perinteinen väkevä alkoholijuoma Georgiassa. Se valmistetaan useimmiten tislaamalla viinin puristustähteitä (rypäleiden kuoria ja siemeniä) samaan tapaan kuin italialainen grappa, mutta muitakin marjoja ja hedelmiä voidaan käyttää raaka-aineina. Tšatšan kotitarvevalmistus on yleistä.
Penisilliinit
Historia
thumb|Penisilliiniä ryhdyttiin massavalmistamaan 1944. Tässä sitä mainostetaan gonorrean eli [[tippurin hoitoon.]] Penisilliini löydettiin alun perin eristämällä sitä Penicillium chrysogenum -homesienestä (aikaisemmin Penicillium notatum). Aineen antibioottisen vaikutuksen huomasi ensimmäisenä vuonna 1896 ranskalainen lääketieteen opiskelija Ernest Duchesne, joka teki aiheesta väitöskirjan vuonna 1897. Lääkkeeksi penisilliini löysi tiensä vasta Alexander Flemingin huomattua saman ilmiön vuonna 1928. Fleming teki homeviljelmillä alustavia kokeita, mutta penisilliiniä ei vielä tuolloin osattu eristää ja puhdistaa.
Vuonna 1939 Oxfordin yliopistossa aloitettiin tutkimukset, joissa penisilliinin teho eliössä osoitettiin ensin eläinkokeilla ja vuonna 1941 kliinisissä tutkimuksissa. Avainhenkilöt tutkimuksissa olivat australialainen patologi Howard Florey ja saksalaissyntyinen kemisti Ernst Boris Chain. Vuonna 1940 brittiläinen tutkija Dorothy Crowfoot Hodgkin selvitti penisilliinimolekyylin rakenteen (kemiallinen kaava: R-C9H11N2O4S, missä R on muuttuva sivuketju) ja siten mahdollisti penisilliinin syntetisoinnin. Pian tämän jälkeen Yhdysvalloissa kehitettiin Floreyn johdolla tapa tuottaa penisilliiniä suurissa määrin teollisesti. Penisilliinin merkittävyys sairauksien hoidossa oli vuoteen 1945 mennessä ilmeinen, ja Fleming, Florey sekä Chain saivat työstään tuona vuonna lääketieteen Nobel-palkinnon.
Luokittelu ja johdannaiset
thumb|V-penisilliiniin perustuvan lääkkeen, V-PEN® MEGAn myyntipakkauksia Penisilliinistä on kehitetty useita puolisynteettisiä johdannaisia, joiden pohjana on homesienen muodostamasta penisilliinistä pilkottu 6-aminopenisillaanihappo. Kehitystyössä on pyritty saamaan aikaan lääkkeitä, joilla on parempi haponkestävyys ja imeytyminen suolistosta, parempi sietokyky penisilliinejä tuhoavaa penisillinaasia kohtaan, laajempi vaikutuskirjo myös gramnegatiivisiin bakteereihin ja pidempikestoinen vaikutus. Alla olevassa listassa on yksi mahdollinen penisilliinien luokittelu, jossa mainitaan lähinnä Suomessa käytössä olevat lääkkeet.
Penisilliini ja beetalaktamaasin estäjä
Beetalaktamaasit ovat bakteerien tuottamia entsyymejä, jotka estävät beetalaktaamiantibioottien toimintaa pilkkomalla niiden sisältämän beetalaktonirenkaan. Beetalaktamaasin estäjät ovat aineita, jotka inaktivoivat beetalaktamaasit ja lisäävät antibioottien vaikutuskirjoa. Markkinoilla on useita antibiootin ja beetalaktamaasin estäjän lääkeyhdistelmiä.
Jääkiekon maailmanmestaruuskilpailut 1991
pienoiskuva|right|Maailmanmestaruuskisojen pääareena, Typhoon eli nykyinen [[Gatorade Center.]] Jääkiekon maailmanmestaruuskilpailut 1991 pelattiin Suomessa 19. huhtikuuta – 4. toukokuuta 1991 Turussa, Helsingissä ja Tampereella. Turnauksen pääareena oli Turun Typhoon. Turnaus oli 55. maailmanmestaruuskilpailut, sekä 66. ja samalla viimeinen Euroopan-mestaruuskilpailut.
Turnaukseen osallistui kahdeksan joukkuetta, jotka kohtasivat toisensa kerran. Neljä parasta joukkuetta kohtasivat toisensa vielä kertaalleen. Ruotsi voitti viidennen maailmanmestaruutensa ja Neuvostoliitto 27. Euroopan-mestaruutensa. Euroopan-mestaruuskisoissa huomioon otettiin vain eurooppalaisten joukkueiden keskinäiset ottelut.
Maailmanmestaruuskilpailut olivat myös Neuvostoliiton viimeiset. Saksojen jälleenyhdistymisen myötä vuoden 1991 kisat olivat yhdistyneen Saksan ensimmäiset jääkiekon maailmanmestaruuskilpailut. Suomi voitti Euroopan-mestaruuskisoissa pronssia, ja tämä olikin kotikisoihin 2022 asti Suomen aikuisten jääkiekkomaajoukkueen ainoa kotikisoista saavuttama mitali.
Turnaus tuotti Suomen jääkiekkoliitolle 20 miljoonaa markkaa voittoa.
Suomi turnauksessa
Suomen joukkueeseen kuuluivat muun muassa Jari Kurri, Teppo Numminen ja vasta nousuaan kansainvälisten huippujääkiekkoilijoiden joukkoon tehnyt Teemu Selänne. Kurrin tilanne oli erikoinen: hän oli pelannut menneen kauden Milano Devilsissä, ainakin osittain siksi, että pääsisi osallistumaan Suomen kotikisoihin. Kurri oli tuolloin jo viisinkertainen Stanley Cup -voittaja Edmonton Oilersista.
Suomessa kisoista muistetaan alkusarjassa pelattu Suomen ja Ruotsin välinen ottelu. Ruotsi teki ensimmäisen maalin, mutta toisen erän jälkeen Suomi johti numeroin 4–2. Suomen viides maalikin oli kolmannessa erässä lähellä. Viisi minuuttia ennen varsinaisen peliajan loppua selostamassa arveltiin, että piti tapahtua paljon, jotta Ruotsi yltäisi edes tasapeliin.
52 sekuntia ennen varsinaisen peliajan loppua Ruotsin Mats Sundin teki niin sanotulla vanhanaikaisella 4–3-kavennusmaalin kiertämällä maalin taitse ja siirtämällä kiekon maalin takakulmalta maaliin. Hetkeä myöhemmin Sundin sieppasi Suomen Ville Siréniltä karkuun päässeen kiekon ja tasoitti pelin 37 sekuntia ennen kolmannen erän loppua. Näin Ruotsi uusi vuoden 1986 maailmanmestaruuskisoissa tekemänsä kirin. Tuolloin se pudotti Suomen mitaleilta Anders Carlssonin viimeisellä minuutilla tekemällä tasoitusmaalilla.
Suomen Jari Kurri totesi ottelun jälkeen, että 4–4-tasapeli tuntui samalta kuin tappio. Ruotsi eteni lopulta maailmanmestaruuteen asti. Suomi sen sijaan jäi pisteen päähän neljän joukkueen mitalisarjasta.
Mitalisarja
Mitalisarjassa Kanada pelasi tasapelit sekä Ruotsin että Neuvostoliiton kanssa. Kanada voitti Yhdysvallat lukemin 9–4 tehtyään viimeisellä minuutilla kaksi alivoimamaalia Yhdysvaltain yrittäessä kavennusta kuudella kenttäpelaajalla, eli ilman maalivahtia.
Alempi loppusarja
Alkusarjan pisteleet säilyivät alempaan loppusarjaan. Yksikään joukkue ei tippunut B-sarjaan, sillä joukkuemäärää nostettiin neljällä seuraavan vuoden kisoihin.
B-sarja
B-sarjaa isännöivät Ljubljana, Bled ja Jenice.
Neljä parasta joukkuetta nousi A-sarjaan vuodeksi 1992 ja kaksi parasta joukkuetta suoraan karsintojen ohi vuoden 1992 olympiaturnaukseen.
C-sarja
Neljä parasta joukkuetta nousi B-sarjaan kaudeksi 1992.
Esa Riihimäki
Omalla urallaan nuoruudessaan Riihimäki edusti kansallisella tasolla Peräseinäjoen Toivetta, Kuortaneen Kuntoa ja Seinäjoen Urheilijoita. Lajeina olivat hiihto, suunnistus ja yleisurheilu. Myöhemmin hän toimi näiden kaikkien seurojen puheenjohtajana 1950-luvulla. Hän toimi myös pitkään Etelä-Pohjanmaan piirin yleisurheilujaoston puheenjohtajana 1961–1966 sekä Keski-Suomen piirissä samassa tehtävässä 1960-luvulla.
Suomen Urheiluliitossa Esa Riihimäki toimi vuosikymmeniä muun muassa liittovaltuustossa 1956 ja 1961–1963, johtokunnassa 1964–1967, kilpailuvaliokunnan puheenjohtajana 1972–1973. Yleisurheilu-lehden päätoimittajana hän oli vuosina 1966–1968. Kalevan kisojen ylituomarina hän toimi useita kertoja.
Ansioistaan urheilun hyväksi tehdystä työstä Esa Riihimäelle myönnettiin Suomen urheilun kultainen ansioristi vuonna 1973.
Elias Nelson Conway
pienoiskuva|Elias Nelson ConwayElias Nelson Conway (17. toukokuuta 1812 – 28. helmikuuta 1892) oli yhdysvaltalainen demokraattisen puolueen poliitikko. Hän toimi Arkansas'n seitsemäntenä kuvernöörinä vuosina 1852–1860.
Eliaksen veli oli James Sevier Conway, joka oli toiminut Arkansas'n ensimmäisenä kuvernöörinä vuosina 1836–1840.
Conway muutti vuonna 1833 Little Rockiin. Hänelle tarjottiin kuvernööriehdokkuutta jo vuonna 1844, mutta hän kieltäytyi.
Eduard von Toll
thumb|upright|Eduard von Toll Eduard Gustav von Toll (, 14. maaliskuuta (J: 2. maaliskuuta) 1858 Tallinna – 1902 Itä-Siperian meri) oli Venäjän palveluksessa toiminut baltiansaksalainen geologi ja naparetkeilijä, joka teki useita tutkimusmatkoja Pohjoiselle jäämerelle. Hän kuului vapaaherralliseen von Toll -aatelissukuun ja opiskeli Tarton yliopistossa eläintiedettä. Von Toll teki 1880-luvulta alkaen useita tutkimusmatkoja varsinkin Uuden-Siperian saarille. Vuosina 1900–1902 hän johti sinne suuntautunutta Venäjän tiedeakatemian tukemaa retkeä, jonka yhtenä päämääränä oli löytää Sannikovin maana tunnettu oletettu saari, jonka tutkimusmatkailija Jakov Sannikov väitti nähneensä 1800-luvun alussa.
Vietettyään Zarja-aluksella kaksi talvea Uuden-Siperian saarten seudulla ankarissa olosuhteissa, von Toll matkasi keväällä 1902 reellä retkikuntansa kolmen miehen kanssa silloin huonosti tunnetulle Bennettinsaarelle. Zarja ei päässyt suunnitelmien mukaan hakemaan heitä kesällä, eikä heitä enää sen jälkeen nähty; he kuolivat ilmeisesti syksyllä 1902 yrittäessään vaeltaa jalkaisin takaisin mantereelle. Seuraavana vuonna pelastusretkikunnat löysivät joitakin von Tollin retkikunnan tavaroita, mutta eivät heidän jäännöksiään.
Eduard von Tollilla oli myös suomalaisia sukujuuria. Hänen äitinsä äidin äiti oli Kerimäen Haapalassa 9. heinäkuuta 1770 syntynyt Maria Eleonora Rebitzer o.s. Brotherus.
Luettelo Länsi-Australian paikallishallintoalueista
right|thumb|300px|Länsi-Australian paikallishallintoalueet Luettelo Länsi-Australian paikallishallintoalueista käsittää Australian osavaltion Länsi-Australian paikallishallintoalueet. Osavaltiossa on 140 aluetta.
Kiinanruusukvitteni
Kiinanruusukvitteni (Chaenomeles speciosa) on ruusukasveihin kuuluva piikikäs kesävihanta tai puoli-ikivihreä pensas, joka kasvaa luonnonvaraisena Itä-Aasiassa. Suomessa se menestyy vain eteläisimmässä osassa maata talvenarkuutensa vuoksi. Kiinan- ja japaninruusukvittenin risteytymistä kehitettyjä lajikkeita kutsutaan tarharuusukvitteneiksi (Chaenomeles × superba).
Ulkonäkö ja koko
Kiinanruusukvitteni on korkeampi kuin yleisesti viljelty sukulaislajinsa japaninruusukvitteni; jälkimmäinen kasvaa 0,5–0,8 metrin korkuiseksi, kun taas kiinanruusukvitteni kasvaa yleensä korkeintaan kahden metrin korkuiseksi. Joissain tapauksissa kiinanruusukvitteni voi kasvaa jopa yli viiden metrin korkuiseksi. Kasvissa on vahvoja piikkejä ja lukuisia ylöspäin kasvavia haaroja. Nuoret oksat ovat hieman karvaisia tai kaljuja, edellisen vuoden oksat ovat aina kaljuja. Lehdet ovat puikeita tai pitkänomaisia, hammaslaitaisia, 4,5–10 senttimetriä pitkiä ja 2–4 senttimetriä leveitä. Korvakkeet ovat 0,5–1 senttimetriä pitkiä ja 1,2–2 senttimetriä leveitä, munuaismaisia ja sahalaitaisia.
Punaisia tai valkoisia, ei koskaan oransseja, kukkia on yleensä 2–3 yhdessä, joskus voi löytyä myös yksittäisiä kukkia. Avonainen kukka on 4–5 senttimetriä leveä. Hedelmä on tuoksuva, mutta kova omenan tapainen pohjushedelmä, joka muistuttaa kvitteniä. Kypsät hedelmät ovat 4–7 senttimetriä pitkiä, 3–6 senttimetriä leveitä ja muodoltaan hyvin vaihtelevia.
Kiinanruusukvittenin kromosomiluku on 2n = 34.
Levinneisyys
thumb|vasen|Abraham Wendelin piirros kiinanruusukvittenistä vuodelta 1868. Laji on kotoisin Kiinan kansantasavallasta (Fujian, Gansu, Guangdong, Guizhou, Hubei, Jiangsu, Shaanxi, Sichuan, Tiibet, Yunnan), pohjoisesta Myanmarista ja Japanista, joissa sitä kutsutaan nimellä Haitang ja Boke, ). Perinteisessä kiinalaisessa lääketieteessä kasvi tunnetaan nimellä zhou pi mugua.
Käyttö
Kiinanruusukvitteniä viljellään laajalti koristepensaana lauhkealla vyöhykkeellä köynnösmäisen kasvutapansa ja kasvukauden alussa, joskus jopa talvella, ilmestyvien näyttävien kukkiensa vuoksi. Sitä kasvatetaan usein epämuodollisissa matalissa pensasaidoissa. Kiinanruusukvitteniä on viljelty vuodesta 1796 alkaen.
Kiinanruusukvittenistä on lukuisia lajikkeita, joiden kukat ovat vaaleanpunaisia, punaisia tai valkoisia. Seuraavat lajikkeet ja risteymät ovat saaneet Royal Horticultural Societyn palkinnon Award of Garden Meritin:
Felix E. Feist
Felix E. Feist (28. helmikuuta 1910 New York, Yhdysvallat – 2. syyskuuta 1965) oli yhdysvaltalainen elokuva- ja televisio-ohjaaja.
Feistin isä työskenteli MGM-yhtiössä myyntijohtajana. Feist opiskeli Columbian yliopistossa. Hänen merkittävimpinä ohjauksinaan pidetään elokuvaa Deluge (1933), hänen käsikirjoittamiaan ja ohjaamiaan film noir -elokuvia Paholaisen kyydissä (The Devil Thumbs a Ride, 1947) ja Uhka (The Threat, 1949) sekä Curt Siodmakin tieteistarinan Toisen miehen tahto (Donovan's Brain, 1953) toisen elokuvaversion ohjausta. Hän ohjasi Judy Garlandia ja Deanna Durbinia heidän ensimmäisissä merkittävissä elokuvaesiintymissään, lyhytelokuvassa Every Sunday.
Feistin poikapuoli on fantasiakirjailija Raymond E. Feist.
Moktsevaj Kartlisaj
Koodeksit
Kartlin kääntymyksen alkuperäinen käsikirjoitus ei ole säilynyt ja viime aikoihin saakka on tunnettu vain kaksi käsikirjoitusta, joita on perusteellisesti tutkittu. Ne ovat Šatberdin ja Tšelišin koodeksit.
Šatberdin koodeksi on teoksen tunnetuista käsikirjoituksista vanhin. Se kopioitiin vuonna 973 munkki Johannes Georgialaisen valvonnassa Šatberdin luostarissa nykyisen Koillis-Turkin alueella. Se löydettiin vuonna 1888 ja sen julkaisi georgialainen tutkija Ekvtime Taqaišvili vuonna 1890. Toinen versio, Tšelišin koodeksi, nimettiin löytöpaikkansa Tšelišin luostarin mukaan. Se kopioitiin 1300- tai 1400-luvulla ja löydettiin vuonna 1903. Kun Pyhän Katariinan luostarissa Siinaivuorella oli tulipalo vuonna 1975, luostarista löydettiin yhdessä lukuisten muiden georgialaisten käsikirjoitusten kanssa kaksi teoksen aiemmin tuntematonta versiota. Löytyneet käsikirjoitukset olivat pääosin 800–900-luvuilta. Näitä versioita ei ole kuitenkaan vielä läpikotaisin tutkittu.
Šatberdin ja Tšelišin koodeksit ovat kieleltään samantyyppisiä ja ne on laadittu samoihin aikoihin. Jälkimmäiseen on kuitenkin tehty merkittäviä muutoksia ja lisätty yksityiskohtaisia tekstinpätkiä. Se on pidempi, mutta tuntematon kopioija on jossain määrin vääristänyt sen oikeinkirjoitusta ja fonetiikkaa. Monet Šatberdin koodeksin osat ovat havainnollisempia, mutta monet niistä eivät liene kuuluneet alkuperäiseen versioon. Esimerkiksi sana Bagdad on vasta 700-luvun jälkeen esiintyvä paikannimi.
Šatberdin koodeksi mainitsee osan lähteistään (kuten Grigol Diakonin laatiman tekstin "lyhyt kertomus Kartlin kääntymyksestä"), joista suurin osa ei ole jäänyt jäljelle tai joita ei muuten tunneta. Nykyajan asiantuntijat ovat esittäneet teoksen laatijoiden mahdollisiksi lähteiksi myös Pseudo-Kallistheneen Aleksanteri-romanssia ja Aleksanteri Kyproslaisen Chronicaa. Teosta käyttivät ja sitä muuntelivat myöhemmät georgialaiset kirjailijat, kuten Leonti Mroveli 1000-luvulla.
Ristiriitaisuuksista, kansanperinteestä ja uskonnollisista muisteloista huolimatta Kartlin kääntymys on keskeinen historiallinen lähde. Siinä on lisäksi yksityiskohtainen suhteellinen ja absoluuttinen aikajana, jollaista ei löydy Georgian hagiografisesta ja patristisesta kirjallisuudesta. Teoksella oli huomattava vaikutus myöhempiin georgialaisiin historiallisiin teoksiin ja sillä oli ratkaiseva rooli kristityn identiteetin luomisessa keskiajan Georgiaan.
Osat
Kartlin kääntymys koostuu kahdesta pääosasta. Ensimmäinen niistä tunnetaan yleensä Kronikkana ja se sisältää lyhyen Kartlin historian 600-luvulle saakka lähtien Aleksanteri Suuren myyttisestä retkestä georgialaisten maille. Sen ydinteksti eli Kartlin kääntymys, jolta teos on saanut nimensä, kertoo Pyhän Ninon lähetysretkestä. Nino on aiheena myös teoksen toisessa osassa, hagiografisessa tekstissä Pyhän Ninon elämä. Tekstiin on liitetty luettelot Kartlin kuninkaista, ruhtinaista ja prelaateista.
Astaran piirikunta
thumb|250px|Astaran piiri Azerbaidžanin kartalla. Astaran piirikunta on paikallishallintoalue Azerbaidžanissa. Vuonna 1930 perustetun piirin pinta-ala on 616 neliökilometriä. Asukkaita on 97 200 henkeä (vuonna 2010).
Astaran piiri sijaitsee Kaspianmeren rannalla Azerbaidžanin tasavallan kaakkoisosassa. Se rajoittuu pohjoisessa Lerikin ja Lənkəranin piireihin sekä etelässä ja lännessä Iraniin.
Piirin keskus on Astaran kaupunki. Toinen huomattavampi paikkakunta on Kijabən taajama. Kuntia on yhteensä 49 ja kyliä 90. Kaupunkiväestön osuus on 21,3 % (vuonna 2010). Vuoden 2009 väestönlaskennan mukaan piirin asukkaista 60,2 % on azereja ja 39,7 % tališeja.
Seudun pääelinkeino on maatalous, joka on erikoistunut vihannesten, hedelmien, teen, riisin ja perunan viljelyyn sekä karjanhoitoon. Lisäksi on elintarviketeollisuutta sekä kansainvälistä tavaraliikennettä palvelevia yrityksiä. Piirin kautta kulkee Bakun ja Iranin rajan välinen maantie ja rautatie.
Paikallislehtenä ilmestyy Astara.
Karl Gustaf Westman
Karl Gustaf Westman (18. elokuuta 1876 Göteborg – 24. tammikuuta 1944 Tukholma) oli ruotsalainen historioitsija ja poliitikko.
Hän oli lähettiläs Karl Ivan Westmanin veli.
Krohn
Krohn on alun perin pohjoissaksalainen suku, jonka yksi pietarilainen sukuhaara otti Suomen kansalaisuuden 1800-luvun alussa. Monet Suomen Krohnit polveutuvat Pietarista Suomeen muuttaneesta panimonomistajasta Leopold Wilhelm Krohnista (1806–1890), jonka isä oli suvun kantaisä, Saksasta Rügenin saarelta lähtöisin ollut köyhä leipurinkisälli Abraham Krohn. Osa suvun jäsenistä on suomentanut sukunimen muotoon Kurki-Suonio.
Tønderin kunta
thumb|right|250px|Kartta kunnan alueella sijaitsevista seurakunnista.
Seurakunnat
Seuraavassa on esitetty luettelo kunnan alueella sijaitsevista seurakunnista. Luettelon numerot viittaavat oheisen kartan numeroihin.
Uinnin maailmanmestaruuskilpailut 1998
Uinnin pitkän radan maailmanmestaruuskilpailut järjestettiin vuonna 1998 Australian Perthissä. Kilpailut alkoivat 8. tammikuuta ja päättyivät 17. tammikuuta. Kilpailujen järjestäjänä toimi Kansainvälinen uimaliitto FINA. Kilpailulajeina olivat ratauinti, avovesiuinti, uimahypyt, taitouinti ja vesipallo.
Zona Universitàrian metroasema
Aiheesta muualla
thumb|left|Zona Universitàrian Trambaix-pysäkki
Karl-Gustaf Hildebrand
pienoiskuva|Karl-Gustaf Hildebrand Karl-Gustaf Hildebrand (25. huhtikuuta 1911 Tukholma – 30. tammikuuta 2005) oli ruotsalainen kirjailija ja taloushistorian professori Uppsalassa.
Gasellit EP
Gasellit EP on rap-yhtye Gasellien huhtikuussa 2010 julkaistu omakustanne EP. EP:n kappaleesta "Silmäpussit" julkaistiin musiikkivideo tammikuussa 2010.
Karl-Gustaf Hildebrand
Hän oli Karl Hildebrandin poika. Hän tuli ylioppilaaksi 1929, valmistui filosofian lisensiaatiksi 1937 ja filosofian tohtoriksi 1937. Professorin virkaan hänet nimitettiin 1959. Hän oli kulttuuritoimittaja ja osallistui kulttuurikeskusteluihin ja vuosina 1938–1940 hän oli lehden Vår lösen toimittaja. Runoilijana häntä on kuvattu modernistiksi jolla oli radikaali ja syvällinen kristillinen asenne ja hän oli kiinnostunut kristillisestä mystiikasta.
Hildebrand oli konservatiivi, mutta ei osallistunut niin sanottuun Pallotalokokoukseen (Bollhusmötet) Uppsalassa 1939, jolloin ylioppilasliitto Heimdal protestoi juutalaisten pakolaisten vastaanottamista vastaan. Herman Lindqvist laski Hildebrandin tähän joukkoon, joten hänen kirjansa Historien om Sverige jouduttiin vetämään takaisin. Hildebrand oli päinvastoin sitä mieltä, että pakolaiset olisi otettu vastaan.
Karl-Gustaf Hildebrand kirjoitti ja muokkasi virsiä. Kolme hänen kirjoittamaansa virttä on Ruotsin kirkon virsikirjassa (83, 418, 594:2). Virren 83 hän kirjoitti omiin häihinsä, jotka vietettiin Danderydin kirkossa 1936, ja se on piispa Gustav Aulénin säveltämä. Niiden lisäksi on ns. Verbumin lisäyksessä (Den svenska psalmboken med tillägg) kaksi hänen virttään.
Virret
Hildebrandin kirjoittamat virret Ruotsin kirkon vuoden 1986 virsikirjassa (Den svenska psalmboken med tillägg) sekä Ruotsin kirkon virsikirjassa.
Hildebrandin muokkaamat virret
Halolankallion kalliomaalaus
Halolankallion kalliomaalaus sijaitsee Sotkamossa Kainuussa. Kalliomaalaus on todettu esihistorialliseksi, mutta sen ajoitus on avoin.
Maalaus
Maalauksen ainoa kuvio esittää ihmishahmoa, joka on 13 senttimetriä pitkä ja 15 leveä, ja se sijaitsee noin metrin korkeudella järven pinnasta. Ihminen ojentaa oikean kätensä suoraksi alaviistoon sivulle ja riiputtaa vasenta kättään alaspäin. Kädet eivät näytä päättyvän, vaan niihin on lisätty jotakin, mitä ei enää hahmota. Oikea käden jatkeeksi on maalattu heikosti erottuvaa punaväriä, jonka alla olisi kaksi punaväripistettä. Lyhyet jalat ovat haara-asennossa. Pää on maalattu soikeaksi. Punaväri peittyy osittain tummanharmaan jäkälän alle.
Rydberg
Rydberg on muun muassa seuraavien henkilöiden sukunimi:
Google Drive
Google Drive on Googlen tarjoama pilvitallennuspalvelu, johon sisältyy 15 gigatavua ilmaista tallennustilaa. Palveluun on liitetty Googlen aiempi Google Docs -palvelu.
Historia
Google Drive julkistettiin 25. huhtikuuta 2012. Samalla Google Docs muutettiin Google Driveksi. Suomen alueella palvelu alkoi toimia 26. maaliskuuta.
Käyttö
Google Drivea voi käyttää asiakasohjelmalla tietokoneelta, selaimelta tai mobiililaitteilta. Tietokonesovellus on ladattavissa Windowsilla ja Macintoshille. Myös Linux-versio on tulossa. Mobiiliversio on saatavilla Androidille ja iOS:lle. Selainversiota voi käyttää miltä tahansa selaimelta, mutta parhaiten tuettuja ovat Chrome, Firefox, Safari ja Internet Explorer.
Google Drive tarjoaa käyttäjilleen 15 gigatavua ilmaista tallennustilaa, jota on mahdollista ostaa lisää 30 teratavuun asti. Tiedostoja voi käyttää myös ilman verkkoa, jos ne on ladattu käytettäväksi offline-tilaan.
Kritiikki
Palvelua on kritisoitu siitä, että sen ehtojen mukaan Google saa oikeudet sille tallennettujen sisältöjen edelleen levittämiseen. Lisäksi pidetään ongelmallisena, että muokattavat tiedostot tulee muuttaa tuettuun muotoon.
Gasellit (yhtye)
Gasellit on loppuvuodesta 2008 Helsingin Oulunkylässä perustettu rap-yhtye. Yhtyeeseen kuuluvat räppärit Hätä-Miikka (oik. Miikka Niiranen, s. 1988), Päkä (oik. Pekka Salminen, s. 1989) ja Thube Hefner (oik. Tuomas Pietikäinen, s. 1989) sekä tuottaja/DJ MusaJusa (oik. Jussi Mikkonen, s. 1989 ). Yhtyeen artistit keikkailevat usein myös eri aliaksilla ja kokoonpanoilla.
Yhtye on julkaissut yhden EP:n ja seitsemän pitkäsoittoa. Gaselleiden levy-yhtiönä toimii Sony Music Finland ja sen keikkamyynnistä vastaa All Day Entertainment.
Gasellit palkittiin Emma-gaalassa helmikuussa 2019 Vuoden yhtye -palkinnolla ja toukokuussa 2022 Vuoden rap/R&B -palkinnolla.
Musiikin lisäksi yhtyeen jäsenet Hätä-Miikka ja Päkä ovat myös kirjoittaneet syyskuussa 2017 julkaistun esikoisromaaninsa Sä maksat.
Päkä on myös kirjoittanut vuonna 2021 julkaistun Matka-nimisen kirjan, joka kuvaa yhtyeen matkaa alusta tähän päivään. Kirjalla kuullaan myös yhtyeen muiden jäsenien kommentteja. Kirjan on kustantanut Johnny Kniga.
Historia
Gasellien esikoisjulkaisu Gasellit EP julkaistiin omakustanteena huhtikuussa 2010. EP:n kappaleesta "Silmäpussit" julkaistiin musiikkivideo tammikuussa 2010. Yhtyeen debyyttialbumi Kiittämätön julkaistiin Monsp Recordsin kautta 4. huhtikuuta 2012, ja se nousi Suomen virallisen albumilistan 26. sijalle. Albumilta on julkaistu musiikkivideot kappaleista "Ime huiluu", "Pillist kii", "Hiki" ja "Kiittämätön nilkki". Gasellien toinen kokopitkä albumi Aina julkaistiin Monsp Recordsin kautta 25. lokakuuta 2013. Albumin kappaleista "Jäniksen vuosi", "Mä meen naimisiin", "2006", "Heimo" ja "Millennium" on julkaistu musiikkivideot. Aina nousi Suomen virallisen albumilistan 16. sijalle.
Vuonna 2014 Gasellit solmivat levytyssopimuksen Universal Music Finlandin alla toimivan levy-yhtiö Johanna kustannuksen kautta ja Gasellien kolmas albumi Seis julkaistiin sen kautta 30. lokakuuta 2015. Albumilla vierailevat Gracias, Kasmir, Iisa ja JV.
Vesuviuksen tulivuorenpurkaus 79
thumb|350px|Purkauksen tuottama tuhkapilvi peitti Vesuviuksen etelä- ja kaakkoispuoleiset alueet. Vesuviuksen purkaus 79 tuhosi Campaniassa Rooman valtakunnan kaupungit Pompejin, Herculaneumin ja monia lähistön pikkukaupunkeja ja kyliä, kun pitkään hiljaisena pysynyt Vesuviuksen tulivuori purkautui rajusti syksyllä 79.
Purkaus on maailmanhistorian tunnetuin, koska se säilöi Pompejin ja Herculaneumin 1 700 vuodeksi. Esiin kaivetut kaupungit ovat merkittävä arkeologinen ja geologinen tutkimuskohde.
Tausta
thumb|upright|Pompejilainen [[fresko, joka esittää viinin jumalaa Bacchusta ja oletetusti Vesuviusta sellaisena, kuin se oli ennen purkausta.]] Campania oli 70-luvulla vauras ja tiheään asuttu alue, jonka tuliperäinen maa oli hyvin viljavaa ja tuotti joskus kaksikin satoa vuodessa. Seutu oli myös luonnonkaunis ja sen ilmasto oli ympäri vuoden miellyttävä sitä ympäröivien vuorten ja meren ansiosta, minkä seurauksena se oli Rooman yläluokan ahkerassa virkistyskäytössä. 20 000 asukkaan Pompeji oli yksi alueen kolmesta tärkeästä kauppakeskuksesta. Pienemmässä Herculaneumissa ja muissa rannikon pikkukaupungeissa asui 5 000 – 6 000 ihmistä.
Ennen vuoden 79 purkausta Somma–Vesuvius ei ollut purkautunut yhtä tuhoisasti 3 000 vuoteen. Edellisestä laavapurkauksestakin oli kulunut useita vuosisatoja, joten ihmiset eivät osanneet pelätä vuorta. Sitä pidettiin sammuneena, ja esimerkiksi Plinius vanhempi ei edes maininnut Vesuviusta aktiivisten tulivuorten luettelossaan. Seudulle ominaisia jatkuvia pieniä maanjäristyksiäkään ihmiset eivät pelänneet, eivätkä he tuohon aikaan muutenkaan olisi osanneet yhdistää maanjäristyksiä tulivuoritoimintaan. Edellinen tuhoisa maanjäristys oli tapahtunut 17 vuotta aiemmin, jolloin etenkin Pompejissa tuhoutui useita rakennuksia. Järistys ei kuitenkaan ilmeisesti johtunut magman liikkeistä tulivuoren alla. Viimeisinä päivinä ennen vuoden 79 purkausta seudulla oli kuitenkin järissyt tavallista tiheämmin. Herculaneumin ranta oli noussut vajaan metrin, eivätkä aallot enää yltäneet huuhtomaan rannalle kasattuja roskia mereen.
Purkaus
thumb|Esiin kaivettu Pompeji, taustallaan Vesuvius. Purkauksen alkamispäiväksi on perinteisesti oletettu 24. elokuuta 79 Plinius nuoremman kirjoittaman silminnäkijäkuvauksen mukaan. Vuonna 2018 Pompejista löydetty seinäkirjoitus kuitenkin viittaisi purkauksen tapahtuneen vasta lokakuun 17. päivän jälkeen. Joidenkin tutkijoiden mielestä purkaus tapahtui vasta loka–marraskuussa, sillä vainajilla on ollut lämpimämmät vaatteet kuin elokuun paahteessa olisi ollut tarpeen. Kauppojen hedelmä- ja vihannestiskeissä on ollut esillä lokakuun lajikkeita. Viiniruukutkin oli sinetöity, mikä tavallisesti tapahtui vasta lokakuun lopulla. Ja erään naisen kukkarosta löytyi maininta keisari Tituksen arvonimestä, jonka tämä sai vasta syyskuussa.
Alkuperäiset kuvaukset purkauksen alkuvaiheista eivät ole säilyneet, ja ainoa säilynyt kuvaus on Dion Kassioksen noin vuonna 210 julkaisema kertomus. Sen realistisissa kohdissa Kassios kuvaa muun muassa maanjäristyksiä, jylinää ja kaivojen kuivumista.
Purkaus käynnistyi, kun vuoren alla kohonnut magma saavutti pohjavesikerroksen. Magma höyrysti veden, mistä syntyneet räjähdykset poistivat kraatterin tukkineen vanhan laavatapin. Purkausaukosta nousseesta magmasta erkaantui vulkaanisia kaasuja, joiden räjähdykset muuttivat laavan höyryksi, kuumaksi tuhkaksi ja hohkakiveksi.
Kraatterista noussut arviolta kolmen kilometrin korkuinen savupilvi kasasi 3–6 senttimetrin paksuisen tuhkakerroksen vuoren itäpuolelle. Varsinainen purkaus alkoi kello 10–11 tienoilla suurella jyrähdyksellä. Kraatterista sinkoutui suuria kiviä, tulta ja savua. Aurinko pimeni ja päivä muuttui yöksi. Vesuviuksen purkaus on äärimmäisen rajun Plinius-tyypin purkauksen prototyyppi.
Ensimmäisen purkauspäivän iltana kello kahdeksan aikoihin alkanut uusi tuhka- ja hohkakivisade hautasi Pompejin lopullisesti. Seuraavana yönä tuhkasta ja hohkakivestä muodostunut purkauskartio romahti useaan kertaan ja aiheutti sarjan pyroklastisia vyöryjä, jotka virtasivat vuoren rinteitä alas. Ensimmäinen niistä tuhosi Herculaneumin. Toinen oli ensimmäistä suurempi, ja ylitettyään Herculaneumin se vyöryi aina seitsemän kilometrin päähän vuoresta. Seuraavat pyroklastiset vyöryt suuntautuivat vuoren kaakkoispuolelle. Kolmas vyöry tuhosi Oplontisin ja saavutti myös Pompejin kaupunginmuurin. Neljäs vyöry peitti koko Pompejin ja tappoi kaiken elämän siellä. Viides vyöry kulki jälleen Pompejin yli ja ylti lähelle Stabiaeta. Kuudes pyroklastinen vyöry tapahtui toisena purkauspäivänä kello kahdeksalta aamulla. Se oli kaikkein suurin, ja se ylti 17 kilometrin päähän vuoresta Stabiaeen, missä se surmasi muun muassa Plinius vanhemman. Yksi tämän vyöryn haaroista ylti aina Misenumiin saakka. Tämän jälkeen purkaus alkoi hiipua, ja purkaus loppui seuraavana yönä.
Pompeijiin jäi kuolemaan arviolta runsaat kaksituhatta ihmistä. Ruumiita kaupungista on löytynyt toistaiseksi noin 1 150, mutta kaupungin ulkopuolista seutua ei ole tutkittu. Pelastautuneiden määrää ei osata arvioida.
Herculaneumilaiset onnistuivat pakenemaan kaupungistaan ajoissa, koska tuuli ei tuonut sinne tuhkaa kuten Pompejiin. Kaupungista on löytynyt vain muutama ruumis, ja on mahdollista, että osa vainajista oli jo kuollut ennen kuin pyroklastiset vyöryt saapuivat. Tulivuori kuitenkin saavutti ja surmasi sadat pakomatkalla olleet ihmiset rannalle, minne he olivat menneet odottamaan veneitä Napoliin. Herculaneum hautautui lopulta 20 metrin paksuisten vulkaanisten kerrosten alle.
Tuhoalue
Purkaus tuhosi 300 neliökilometrin laajuisen alueen Vesuviuksen ympärillä ja tappoi kaiken elollisen. Maa peittyi tilavuudeltaan 5–10 kuutiokilometrin suuruisen aineksen alle. Kaupunkeja, kyliä, huviloita, satamia, taloja, viljelyksiä katosi ja tuhansia ihmisiä kuoli. Hiukan tuhkaa kantautui ilmassa aina Roomaan, Egyptiin ja Syyriaan saakka. Somma–Vesuviuksen huippu muuttui 5 × 2,5 kilometrin laajuiseksi kalderaksi.
Keisari Titus järjesti purkauksen uhreille apua ja käynnisti tuhoalueen entisöinnin. Pompeji ja Herculaneum olivat hautautuneet pysyvästi. Osittain säilyneeseen Stabiaeen alkoi palata ihmisiä, ja tuhoalueen reunan kaupungeissa, kuten Misenumissa, elämä palasi pian normaaliksi. Maanviljelys palasi tuhoalueelle vasta vuosisatojen päästä, kun maaperä oli palannut soveltuvaksi viljelyyn.
Pompeji ja Herculaneum kaivettiin esiin 1 700 vuotta purkauksen jälkeen. Esiin kaivetut kaupungit ovat merkittävä arkeologinen ja geologinen tutkimuskohde.
Luotsivene
Luotsivene on luotsien erityiskäyttöön varustettu alustyyppi. Suomalaiset luotsiveneet ovat rungoltaan punaisia; ennen niiden keulassa oli merkkinä ympyröity L-kirjain, nykyisin kylkeen on maalattu sana PILOT.
Historia
thumb|Ns. haminalaiskutterin eli luotsien kelirikkoaikana käyttämän aluksen pienoismalli Forum Marinumissa Alun perin luotsiveneet olivat merikelpoisia purjeveneitä, joiden isopurjeessa oli pystysuuntainen punainen raita merkkinä. Mm. kuuluisa norjalainen Colin Archer -purjevenetyyppi suunniteltiin alun perin luotsiveneeksi: sen piti mahdollisimman merikelpoinen ja kuitenkin ohjattavuudeltaan niin helppo, että luotsien apupoikakin pystyisi tuomaan veneen yksinään turvallisesti rantaan, jos kaikki luotsit joutuisivat jäämään myrskyssä avustettaviin aluksiin.
Konealusten tultua ja ennen muuta liikenteen muututtua ympärivuotiseksi luotsiveneitä alettiin rakentaa teräksestä; tärkeimmäksi tyypiksi muotoutui ns. haminalaiskutteri, joka pystyy toimimaan rankoissakin jääoloissa. Myöhemmin luotsit saivat avovesikautta varten nopeampia lujitemuovirunkoisia ja nopeita Minipilotit-veneitä. Nämä kaksi alustyyppiä hallitsevat edelleen luotsien aluskalustoa; pahinta kelirikkoa varten joillakin luotsiasemilla on hydrokopteri.
Hedenstedin kunta
Hedensted on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 46 734 asukasta, ja sen pinta-ala oli 551,0 neliökilometriä. Kunnan keskustaajama on myös nimeltään Hedensted.
Prix Europa
Prix Europa on Saksassa vuosittain järjestettävä media-alan festivaali ja kilpailu, jossa jaetaan samannimisiä palkintoja parhaille televisio-, radio- ja verkkosisältötuotannoille. Festivaali pidetään lokakuun kolmannella viikolla Berliinissä ja Potsdamissa ja sen isäntänä toimii radio- ja televisioyhtiö Rundfunk Berlin-Brandenburg (RBB).
Festivaalin kilpailusarjoissa jaetaan vuosittain 13 kuvanveistäjä Anthon Hoornwegin suunnittelemaa Minotaurus-härän päätä esittävää palkintoveistosta ja niiden ohessa 6 000 euron rahapalkintoja.
Vuonna 2014 tapahtuman esivalintatuomaristo sai arvioitavakseen 650 tuotantoa 35 maasta. Kilpailuun valittiin 210 tuotantoa.
Historiaa
Vuonna 1997 kaksi kilpailua päätettiin yhdistää: vuodesta 1969 järjestetty Prix Futura Berlin ja vuonna 1987 aloitettu Prix Europa. Jälkimmäinen otettiin myös uuden kilpailun nimeksi.
Kilpailun televisiosarjoja ovat fiktio, dokumentit ja ajankohtaisohjelmat sekä radiosarjoja kuunnelmat, featuret ja musiikkiohjelmat. Vuonna 2000 alankomaalainen monikulttuurisuutta televisio-ohjelmissa edistävä Prix Iris -kilpailu liitettiin Prix Europaan nimellä Prix Europa Iris. Vuonna 2001 kilpailuohjelmaan otettiin mukaan uusmedian kilpailusarja Prix Europa Exploration.
Suomalaisia palkittuja
Yleisradion on voittanut kuunnelmillaan useita Prix Europa -tunnustuksia, kuten Pimeän nimi vuonna 2014, Wunderbar vuonna 2013 ja Varjoinen talo vuonna 2010.
Alessandro Mendini
Alessandro Mendini (16. elokuuta 1931 Milano – 18. helmikuuta 2019 ) oli italialainen muotoilija ja arkkitehti, jonka merkitys on ollut tärkeä italialaiselle suunnittelulle. Hän työskenteli muun muassa Casabella-, Modo- ja Domus-lehdissä.
Mendinin suunnitteluille oli ominaista kiinnostus sekoittaa kulttuureja ja eri ilmaisumuotoja. Hän loi grafiikkaa, huonekaluja, sisustuksia, maalauksia, installaatioita, arkkitehtuuria ja kirjoitti artikkeleja sekä kirjoja. Häntä kiinnosti erityisesti nykymuotoilu. Mendini opetti Milanon yliopistossa ja omisti Francesco-veljensä kanssa The Atelier Mendinin, joka perustettiin 1989 Milanossa.
Ura
Mendini valmistui arkkitehdiksi Milanossa vuonna 1959. Työskenneltyään arkkitehtitoimistossa hän päätti toimia tutkimuksen ja kritiikin parissa, jolloin hänestä tuli muotoilun vaihtoehtokulttuurin monipuolinen henkilö 1970-luvulla. Hän työskenteli tiiviisti muotoilujulkaisuiden teoreettiseksi kehittämiseksi. Hänen toimiessaan toimittajana Casabella-lehdestä tuli Italian ”Radical Designin” äänenkannattaja. Hän seurasi tuolloin Archizoomia, Superstudiota ja muotoilijoita, kuten Ettore Sottsassia, sekä uusia postmodernistisia ryhmiä Yhdysvalloissa ja Itävallassa. Hän oli perustamassa vuonna 1973 Global Tools -muotoilukoulua. Mendini liittyi vuonna 1979 Alchimia-ryhmään ja hänestä tuli pian sen toiminnan johtohahmoja. ”Re-design” ja ”Banal-design” ovat Mendiniin yhdistettyjä muotoilun käsitteitä. Ajan tunnetuin muotoiluesine oli Alchimialle tehty Proust-nojatuoli. Mendini kehitti myös koristekuvioita muovilaminaatteihin.
Mendini edisti ja kehitti 1980-luvulla Italiassa ”Nuovo Design”- tai Neomodernismo-nimistä muotoilusuuntausta. Hän työsti myös yrityskuvaprojekteja ja tuotantokonsepteja useille valmistajille, muun muassa Alessille ja Swatchille, jonka taiteellisena johtajana hän toimi.
Mendini oli vuodesta 1983 Wienin Taideteollisen korkeakoulun muotoilun professorina, ja hänen tuotannostaan on julkaistu useita kirjoja.
Suomalaiselle Orakselle Mendini suunnitteli La Cucina Alessi by Oras -tuotekokoelman. Mendini vastasi Alessin myymälöiden kaulusteiden ilmeestä, esimerkiksi Funktion Alessi-myymälästä Helsingissä.
Alessandro Mendini sai urallaan useita palkintoja ja arvostettuja huomionosoituksia, esimerkiksi kunniajäsenyyden Jerusalemin Bezabel Academy of Arts and Design -akatemiassa, Architectural League -palkinnon New Yorkissa ja Chevalier des Arts et des Lettres -palkinnon Ranskassa.
Hänen töitään on esillä monissa museoissa ja yksityiskokoelmissa.
Kollektiivinen tietoisuus
Kollektiivinen tietoisuus tarkoittaa niitä normeja ja arvoja, jotka ovat yhteisiä kaikille yhteiskunnan jäsenille. Käsitteen loi sosiologi Émile Durkheim. Hänen mukaansa kollektiivinen tietoisuus on yhteiskunnallisen järjestyksen perusta kaikissa yhteiskunnissa. Käsite on sukua muun muassa marxilaiselle käsitteelle kollektiivinen tajunta.
Vejenin kunta
thumb|right|250px|Kartta kunnan alueella sijaitsevista seurakunnista.
Vejen on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 42 716 asukasta, ja sen pinta-ala oli 813,7 neliökilometriä. Kunnan keskustaajama on myös nimeltään Vejen.
Seurakunnat
Seuraavassa on esitetty luettelo kunnan alueella sijaitsevista seurakunnista. Luettelon numerot viittaavat oheisen kartan numeroihin.
Hurrikaani Ophelia (2005)
Ophelian kehitys
Ophelia sai alkunsa keskileveysasteiden matalapaineesta syyskuun alussa. Kylmään rintamaan syntyi pitkulainen matalapaine, joka liikkui etelään. Siitä kehittyi trooppinen matalapaine Bahamasaarten lähistöllä 6. syyskuuta. Ophelia voimistui trooppiseksi hirmumyrskyksi vain noin kuuden tunnin ajaksi 8. syyskuuta. Se heikkeni takaisin trooppiseksi myrskyksi ja voimistui uudelleen seuraavana päivänä, heikkeni jälleen ja voimistui kolmannen kerran 10. syyskuuta, jolloin se pysyi hurrikaaniluokassa 36 tunnin ajan. Viimeinen eli neljäs voimistuminen tapahtui 14. syyskuuta. Silloin Ophelian tuulet olivat voimakkaimmillaan, noin 38 m/s.
Ophelian aiheuttamat vahingot
Hurrikaani Ophelia surmasi yhden ihmisen, joka hukkui korkeaan aallokkoon Palm Beachissa Floridassa. Vakuutusyhtiöiden keskusliiton arvion mukaan aineelliset tuhot olivat 35 miljoonaa dollaria.
North American Soccer League (1968–1984)
North American Soccer League (NASL) on entinen jalkapallon ammattilaisliiga, jossa pelasi yhdysvaltalaisia ja kanadalaisia joukkueita. Nykyään sitä vastaa Major League Soccer. Liiga perustettiin 1968 ja se lopetettiin 1984.
Öljynjalostustuote
Öljynjalostustuotteet ovat raakaöljystä öljynjalostamoissa valmistettuja tuotteita.
Raakaöljyn kysynnästä ja rakenteesta riippuen jalostamot voivat valmistaa eri tuotteita. Suurin osa öljynjalostustuotteista käytetään polttoaineina, mutta jalostamot tuottavat myös muita kemikaaleja, joita käytetään muun muassa muovin valmistuksessa. Raakaöljy sisältää usein jonkin verran rikkiä.
NTT Docomo Yoyogi Building
NTT Docomo Yoyogi Building on pilvenpiirtäjä Tokion kaupungissa. Shibuyassa sijaitsevaa rakennusta alettiin rakentaa vuonna 1997 ja se valmistui vuonna 2000. Vuonna 2002 siihen lisättiin kello, jonka seurauksena siitä tuli maailman korkein kellotorni ylittäessään Varsovassa sijaitsevan Kulttuurin ja tieteen palatsin kellotornin korkeudessa. Rakennus on 240 metriä korkea ja antennin kanssa 272 metriä korkea. NTT Docomo Yoyogi on Tokion kaupungin kolmanneksi suurin rakennus. Rakennuksen omistaa NTT DoCoMo -yhtiö. Rakennus muistuttaa ulkoasultaan Empire State Buildingia. Tornin yläosan värilliset valot ennustavat sataako myöhemmin päivällä.
Rakennuksessa ei ole turistitoimintaa, jonka seurauksena turisteja ei päästetä rakennukseen.
Ensilumi
pienoiskuva|Ensilunta [[Aurajoki|Aurajoen varrella Turussa 16. marraskuuta 2004.]] pienoiskuva|Ensilumen peittämää puistoa 27. lokakuuta 2012 [[Tartto|Tartossa, Virossa.]] Ensilumi on syksyn tai talven ensimmäinen maahan satanut lumikerros. Usein ensilumi sulaa muutamassa päivässä kokonaan pois.
Suomen Ilmatieteen laitoksen määritelmän mukaan ensilumi on satanut, kun aamukahdeksalta (kesäaikaan yhdeksältä) säähavaintoasemalla havaitaan maassa vähintään yhden senttimetrin lumikerros.
Meshuggah
Meshuggah on ruotsalainen extreme metal -yhtye, joka musiikissa yhdistää jazz-tyylisiin vivahteisiin polyrytmejä. Yhtye on perustettu vuonna 1987 Ruotsin Uumajassa. Sen erikoinen tyyli soittaa metallimusiikkia on herättänyt vuosien varrella suurta kiinnostusta. Yhtyeen musiikki on hyvin tarkasti rytmitettyä ja yleensä melko vaikeasti avautuvaa. Meshuggahin genreä onkin joskus kutsuttu monimutkaisen rytmittelyn ja vaihtoehtoisten tahtilajien käytön takia "matematiikkametalliksi". Yhtye julkaisi ensimmäisen levynsä 1980-luvulla ja on sittemmin esiintynyt muun muassa Toolin kanssa.
Nimi Meshuggah juontuu Euroopan juutalaisten puhumasta jiddišin kielen sanasta meshugge, joka tarkoittaa 'hullua'.
Perustaminen ja Contradictions Collapse (1987–1994)
Meshuggahin perusti laulaja ja kitaristi Jens Kidman vuonna 1987 Ruotsin Uumajassa. Alkuperäisen yhtyeen kokoonpanosta Kidman oli ainoa jäsen, joka jatkoi yhtyeessä ensimmäisen EP-levyn julkaisemiseen saakka. Vuonna 1989 julkaistulla Meshuggah -EP:llä Kidmanin lisäksi kokoonpanoon kuuluivat kitaristi Fredrik Thordendal, basisti Peter Nordin ja rumpali Niclas Lundgren. Levyllä Kidman sekä lauloi että soitti kitaraa.